《寄题西江罗隐君本心斋》
元代·成廷圭

江海翩然勇赋归，只从静里见天机。一经断送休休了，万事消磨念念非。

隐几不知流水动，闭门常见白云飞。若为同结斋中友，老向苍山采蕨薇。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。